Другая частка кнігі аддадзена рыбным стравам. Рыба запечаная, смажаная, адварная, з дабаўленнем агародніны, садавіны і нават ягад. Канец XVII стагоддзя, а Чарнецкі ўжо распавядае пра тое, як прыгатаваць “павольную рыбу з лістамі салаты” (аналаг супу, дзе лісты салаты адварваюцца разам з рыбай), дае рэцэпт рыбы з агрэстам і вучыць, як выкарыстоўваць у стравах белы і чорны труфель.